বশির ইবনে সাদের অভিযান

বশির ইবনে সা'দ আল-আনসারির অভিযান ছিল নবি মুহাম্মাদ কর্তৃক প্রেরিত একটি সামরিক অভিযান, যা বনু মুররা গোত্রের বিরুদ্ধে পরিচালিত হয়। এটি সপ্তম হিজরির শাবান মাসে (ডিসেম্বর, ৬২৮ খ্রি) সাহাবি বশির ইবনে সাদের নেতৃত্বে ফাদাক অভিমুখে প্রেরিত হয়। এতে মুসলিম বাহিনী বনু মুররার কৌশলের কাছে পরাজিত হয় এবং ৩০ মুসলিম যোদ্ধার ২৯ জনই শহিদ হন। 

 পটভূমি 
বনু মুররা গোত্রের লোকেরা মুসলমানদের বিরুদ্ধে সংঘটিত প্রায় প্রতিটি যুদ্ধেই মক্কার কুরাইশদের সহযোগী ছিল। তারা খন্দকের যুদ্ধে মক্কার বহুজাতিক বাহিনীর পক্ষে অবস্থান গ্রহণ করেছিল।  

 অভিযান 
সপ্তম হিজরির শা'বান মাসে সাহাবি বশির ইবনে সা'দ আল-আনসারীর নেতৃত্বে ৩০ জন মুসলিম যোদ্ধা বনু মুররা গোত্র অধ্যুষিত ফাদাক অঞ্চলের অভিমুখে রওনা হন। ফাদাকে পৌঁছে (কিছু বর্ণনা মতে) বশির ও যোদ্ধারা সৈন্যরা বিপুল সংখ্যক শত্রুকে হত্যা করে এবং তাদের প্রচুর উট ও গবাদি পশু জব্দ করে। এরপর বশির উট ও পশুপাল নিয়ে মদিনা অভিমুখে রওনা হন। ফেরার পথে শত্রুরা সৈন্য সংগ্রহ করে এবং রাতে মুসলমানদের ধরে ফেলে। তারা বশির ও তার সৈন্যদের  উপর তীর বর্ষণ করে এবং বশির ছাড়া সকল মুসলিমকে হত্যা করে। বশির কোনোমতে মদিনায় ফিরে যেতে সক্ষম হন।

 প্রাথমিক ইসলামি সূত্র 
ইবনে সা'দ বর্ণনা করেন: তিনি (আল্লাহর রাসুল) বশির ইবনে সা‘দ আল-আনসারিকে ফাদাক অঞ্চলের নিকটে অবস্থিত বানু মুররা গোত্রের বিরুদ্ধে যুদ্ধের উদ্দেশ্যে প্রেরণ করেন। বশির ইবনে সা‘দ সেখানে পৌঁছে তাদের জনপদে কাউকেই দেখতে পেলেন না। এরপর তিনি মদিনার দিকে প্রত্যাবর্তন করতে লাগলেন। কিন্তু ঐ গোত্রের লোকেরা তখন উপত্যকার ভেতরে অবস্থান করছিল। যখন তাদের কাছে সংবাদ পৌঁছল, তারা গোপনে রাতের বেলা মুসলিম বাহিনীর পশ্চাদপসরণ করতে লাগল এবং একসময় বশির ও তাঁর সহযোদ্ধাদের ধরে ফেলে। তারা তীর নিক্ষেপ করতে শুরু করে। এভাবে রাত কেটে গেলে পরের দিন সকালে উভয় পক্ষের মধ্যে প্রচণ্ড ও কঠোর যুদ্ধ সংঘটিত হয়। যুদ্ধটি অত্যন্ত ভয়াবহ ও রক্তক্ষয়ী ছিল। এতে অধিকাংশ মুসলিম যোদ্ধা শহীদ হন এবং বশির নিজেও গুরুতরভাবে আহত হন। অবশেষে তিনি শত্রুদের হাত থেকে কোনোমতে রক্ষা পেয়ে সেখান থেকে বেরিয়ে আসতে সক্ষম হন। তারপর তিনি আল্লাহর রাসুলের নিকট উপস্থিত হয়ে পুরো ঘটনার বিবরণ দেন।

 আরো দেখুন 

 নবি মুহাম্মাদের সামরিক জীবন
 নবি মুহাম্মাদের নেতৃত্বে যুদ্ধের তালিক

 তথ্যসূত্র 
বিষয়শ্রেণী:মুহাম্মাদ কর্তৃক নির্দেশিত অভিযান
বিষয়শ্রেণী:মুহাম্মাদ কর্তৃক প্রেরিত সামরিক অভিযান
বিষয়শ্রেণী:ইসলামের ইতিহাস
বিষয়শ্রেণী:৭ম শতাব্দীতে ইসলাম